PATVIRTINTA

Jurbarko r. Eržvilko gimnazijos

direktoriaus 2020 m. rugpjūčio 28 d.

įsakymu Nr. Į-116

**JURBARKO R. ERŽVILKO GIMNAZIJOS IKIMOKYKLINIO UGDYMO UGDYTINIŲ LANKOMUMO APSKAITOS IR NELANKYMO DĖL LIGOS PATEISINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Jurbarko r. Eržvilko gimnazijos (toliau - Gimnazija) ikimokyklinio ugdymo ugdytinių lankomumo apskaitos ir nelankymo dėl ligos pateisinimo tvarkos aprašas (toliau – Aprašas) parengtas vadovaujantis Lietuvos Respublikos Švietimo įstatymo 58 straipsnio 2 dalies 7 punktu, Lietuvos Respublikos švietimo, mokslo ir sporto ministerijos 2019 m.rugpjūčio 2 d. raštu Nr. SP-3174,Lietuvos Respublikos sveikatos apsaugos ministerijos 2019 m. rugpjūčio 30 d. raštu Nr. (10.1.1-421)10-5422, Jurbarko r. Eržvilko gimnazijos nuostatais, patvirtintais Jurbarko rajono savivaldybės 2018 m. gegužės 30 d. sprendimu Nr. T2-144.

2. Aprašas reglamentuoja Gimnazijos ikimokyklinio ugdymo grupių ugdytinių lankomumo apskaitą ir nelankymo dėl ligos pateisinimo tvarką.

**II SKYRIUS**

**UGDYTINIŲ LANKOMUMO APSKAITA IR TĖVŲ (GLOBĖJŲ, RŪPINTOJŲ) BEI GRUPIŲ PEDAGOGŲ VEIKSMAI**

3. Ugdytinių lankomumas žymimas Gimnazijos „Vaikų lankomumo apskaitos žiniaraštyje“, kurio forma ir/ar jos pakeitimai patvirtinti Gimnazijos direktoriaus įsakymu ir Ikimokyklinės grupės dienyne (ikimokyklinio amžiaus vaikų) .

4. Tėvų (globėjų, rūpintojų) veiksmai susirgus ugdytiniui ir negalint atvykti į Gimnaziją:

4.1.susirgimo dieną iki 8.00 val. ryto informuoti grupės pedagogą apie neatvykimą;

4.2. informaciją pateikti telefono skambučiu, žinute ar atvykus į Gimnaziją.

5. Pedagogo veiksmai:

5.1.tėvų (globėjų, rūpintojų) pranešimą apie neatvykimą registruoti „Tėvų (globėjų, rūpintojų) pranešimų apie vaiko susirgimą registracijos žurnale (Aprašo 1 priedas).

6. Ugdytiniui pasveikus, atvykimo į Gimnaziją dieną tėvai (rūpintojai, globėjai) užpildo dokumentą „Informacija dėl nelankytų dienų pateisinimo“, kurio forma patvirtinta Gimnazijos direktoriaus įsakymu, ir pateikia grupės pedagogui.

7. Už pateikiamos informacijos teisingumą atsako ją pateikiantis asmuo.

8. Grupės pedagogas „Tėvų (globėjų, rūpintojų) pranešimų apie vaiko susirgimą registracijos žurnale“ (Aprašo 1 priedas) pažymi ar dokumentą dėl nelankytų dienų pateisinimo pateikė.

9. Grupių pedagogai tėvų pateiktą informaciją dėl nelankytų dienų pateisinimo kaupia ir saugo grupėje 1 metus.

**III SKYRIUS**

**NELANKYMO DĖL LIGOS PATEISINIMAS**

10. Ugdytinio neatvykimas į Gimnaziją dėl ligos pateisinamas šiais atvejais:

10.1.jei ugdytinis neatvyko ne mažiau kaip penkias ugdymo dienas iš eilės (pranešimo forma pridedama);

10.2. jei tėvai (globėjai, rūpintojai) atliko visus šiame Apraše nustatytus veiksmus (pranešimo pateikimo ir kt.).

**IV SKYRIUS**

**BAIGIAMOSIOS NUOSTATOS**

11. Gimnazijos mokytojai atsako už informacijos teisingumą pagal šiame Apraše jiems pavestas funkcijas.

12. Šis Aprašas tvirtinamas, keičiamas, pripažįstamas netekęs galios keičiantis teisės aktams Gimnazijos direktoriaus įsakymu.

13. Su šiuo Aprašu Gimnazijos darbuotojai supažindinami jį skelbiant viešai Gimnazijos interneto svetainėje www.erzvilkas.lt

14. Tėvai (globėjai, rūpintojai) supažindinami grupių susirinkimų, individualių pokalbių metu bei skelbiant viešai Gimnazijos interneto svetainėje adresu [www.erzvilkas.lt](http://www.erzvilkas.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_